যদিও এ বিষয়ে স্পষ্ট কোনো বক্তব্য দেয়নি কর্তৃপক্ষ। কলা অনুষদের ডিন অধ্যাপক ড. আবু মো. দেলোয়ার হোসেন বলেন, রেজিস্ট্রার বিল্ডিং থেকে লিখিত কাগজপত্র আসলেই এ বিষয়ে কথা বলা যাবে। তবে রেজিস্ট্রার বিল্ডিংয়ের একাধিক সূত্র হৃদয় সরকারের ভর্তিতে ডিনস কমিটির সিদ্ধান্তের কথা জানিয়েছে। তারা বলেন, কাগজপত্র তৈরি করা হচ্ছে। সেগুলো অনুষদের পাঠালে হৃদয় সরকারের ভর্তিতে কোনো বাধা থাকবে না।